JohanHeinsen/ENO huggingface dataset:
Aalborgs Stifts Adresseavis, 1825-07-16
Nyelig fra Bourdeaux hjemkomne extra gode røde Vine, (St. Julien, Margeaux og Medoc), saaog Madera, Rinsk- og Gammel-Viin, samt god Cognac, Franskbrændeviin, Rom og Bourdeaur Viinæddike, fiin Chocolade med og uden Vanillie, god Soya, fiine franske lugtende Vande og Eau de cologne. faaes alt til billigste Priser paa Apotheket i Nibe.
Aalborgs Stifts Adresseavis, 1825-07-16
At jeg, midt i næstkommende August Maaned, agter mig til Nyekjøbing paa Morsøe for at informere i selskabelig Dands, har jeg den Ære foreløbig at bekjendtgjøre med ærbødigst Begjæring, at de ærede Forældre og Foresatte, som ville betroe mig Børn til Jnformation, behagelig forinden ville mælde Dem hos Hr. Kjøbmand Faartoft i bemeldte Nyekjøbing. Hammelmose den 9de Juli 1825. Haack.
Aalborgs Stifts Adresseavis, 1825-07-16
Tvende Værelser med gibsede Lofter, Kjøkken og Spisekammer med flere Beqvemmeligheder, er til næste Flyttetid at faae til Leie. Addresse-Contoiret anviser.
Aalborgs Stifts Adresseavis, 1825-07-16
2de Værelser med Kjøkken og Spisekammer er til Leie hos Sadelmager Funck i Jomfrue Annegade.
Aalborgs Stifts Adresseavis, 1825-07-16
En honet Jomfrue af god Opdragelse ønsker sig en Condition til næste Flyttetid. Addresse-Contoiret anviser. Et ungt Fruentimmer af honette Forældre, ønsker sig til Mikkelsdag Condition som Huusjomfrue. Hun er villig til at deeltage i Alt hvad der findes passende for hende, og anbefales af Huusmoderen hvor hun for Tiden opholder sig. AddresseContoiret giver Underretning om hendes Opholdsted.
Aalborgs Stifts Adresseavis, 1825-07-16
Auctioner. Grundet paa Forliig og derefter effectueret Udlæg, bliver, efter vedkommende Udlægshaveres Begjæring, den Anders Larsen i Hvidberg Sogn tilhørende saakaldte Søndermølle med Bygninger og Jordskyldshartkorn 1 Skp. 3 Fdkr. 1 Alb. og Mølleskyld 3 Tdr. 1 Skp. 2 Fdkr. samt Sæd og Afgrøde, stillet til 3de offentlige Auctioner, som afholdes: Mandagen den 1ste August, 15de dito og Formiddag Kl. 11 29de dito, de 2de Første paa Raadstuen i Nykjøbing og den Sidste paa Møllen selv. Ved sidste Auction sælges tillige en Deel Løsøre og Avlsredskaber m.v.
Aalborgs Stifts Adresseavis, 1825-07-16
J Overeensstemmelse med Pl. 22de April 1817 tjener denne Bekjendtgjørelse til Efterretning for Panthaverne. Conditioner til Salget ere forinden til Eftersyn paa mit Contoir. Morsøe Herreders Contoir den 7de Juli 1825. Rummelhoff. Auctions-Directeur.
Aalborgs Stifts Adresseavis, 1825-07-16
J Følge det kongelige Rentekammers Resolution bliver Hovedparcellen af den forrige Annergaard i Widstrup, staaende for Hartkorn Ager og Eng 5 Tdr. 2 Skpr. 1 1/2 Alb., stillet til offentlig Auction til Bortsalg, eller i andet Fald til Leie, paa Raadstuen her i Byen, Tirsdagen den 26de Juli Kl. 10 Formiddag. Jblandt Conditionerne blive: at Kjøberen fritages for at udrede samtlige paa Gaarden til dette Aars April Qvartals Udgang hvilende Skatter og Afgiftsrestancer, at Leieren, dersom Bortleielse finder Sted, fritages i Leietiden for at svare Skatter og Afgifter, og at Eiendommen, som med gode Bygninger er forsynet, kan tiltrædes saasnart det Kongelige Rentekammers Resolution om det høieste Bud, enten til Eie eller Leie, kan antages, bliver meddeelt, og den nuværende Leie, for indeværende Aar er udløbet. Hjørring den 7de Juli 1825. S. Poulsen.
Aalborgs Stifts Adresseavis, 1825-07-18
Udlandet. Engelland.
Aalborgs Stifts Adresseavis, 1825-07-18
Den anden Læsning af Told-Consolidationsbillen har, uden at møde nogen Modsigelse, fundet Sted i Overhuset, og Lord Liverpool anførte blandt andre paafaldende Kjendsgjerninger, at de engelske Bomuldstøier sælges for en billigere Priis i Jndien, end de indenlandske, skjønt en Bomuldsvæver i Engelland har 2 1/2 Sch. i Dagløn, i Jnden derimod kun 2 Pence. Han haabede at alle Regjeringer i Henseende til Tolden vil følge et Reciprocitets System mod Engelland og at Man ellers vilde lægge en Afgift af 5 pC. paa alle Vare fra de Lande som ikke antage et saadant Reciprocitets System. Den 5te Juli fik Hertugen af Wellington uventet Ordre at indfinde sig i Carltonhouse, hvor han indtraf Kl. 6 og kom strax ind til Hans Majestæt.
Aalborgs Stifts Adresseavis, 1825-07-18
Dampskibet, som afgaaer fra Falmouth til Jndien, regner Man kan være der om 2 Maaneder.
Aalborgs Stifts Adresseavis, 1825-07-18
Spanien. Den kongelige Familie er kommen fra Aranjues til Madrid. Ved det høitidelige Indtog stode Rækker af Schweizergarden og de kongelige Frivillige opstillede fra Toledo broen til Palladset. - En egen Junta har undersøgt, om det var tjenligt ganske at afskedige de kongelige Frivillige. Nogle vare af den Mening, at Man paa een og samme Dag skulde afvæbne dem alle, men General Castannos ansaae det for farligt og meente Man nærmere naade Maalet ved at ophæve den Afgift hvormed de Frivilliges Paaklædning bestredes og denmod paalægge alle Embedsmænd, Dommerne og øvrighederne undtagne, at gaae ind i Corpset. (Da de Frivillige meest bestaae af sammenløbet Pak, troer Man ogsaa at de fleste ville gaae ud af Korpset naar de ikke faae Klæder).
Aalborgs Stifts Adresseavis, 1825-07-18
General Aymerich har faaet Ordre til inden 24 Timer at begive sig til Cadix. Hans Eftermand er endnu ikke udnævnt. Roligheden er igjen bragt til Veie i Madrid. At en Frivillig er bleven dræbt og nogle andre Personer, saarede, anseer Man for Intet. - Ogsaa ved Nordkysten af Spanien vise sig nu colombiske Korsarer, som borttage, Alt hvad de ansee for spansk Eiendom.
Aalborgs Stifts Adresseavis, 1825-07-18
Frankerig.
Aalborgs Stifts Adresseavis, 1825-07-18
Hertugen af Albusera (Suchet) har efter sin langvarige Sygdom havt Audience hos Dauphin.
Aalborgs Stifts Adresseavis, 1825-07-18
De Franske Officerer som gaae i ægyptisk Sold blive godt lønnede af Paschaen. En Oberst faaer 1000 Fr. om Maaneden. Den franske Regjering har sikkret dem deres Fordringer i Frankerig og sat dem under General-Konsulens, Drouvettis, Beskyttelse. De sidste Efterretninger melde, at 40 til 50 af dem vare i Færd med at øve Neger tropperne og at de første, af Negere dannede Regimenter, udgjøre Jbrahims Hovedstyrke i Morea. General Livron, forestaaer Paschaens Finantsvæsen og havde indledt Underhandlinger med et Selskab i Frankerig, om et Laan mod Pant i Ægyptens Jndtægter; men Man fandt det betænkeligt, at indlade sig med en tyrkisk Vasal. Et fransk Blad kalde de Rentenerere, som ikke vil ombytte deres 5 pC. Obligationer med 3 pCs., Hugonotter.
Aalborgs Stifts Adresseavis, 1825-07-18
Den første Juli begav Dauphinen sig, ledsaget af 3 forhen emigrerede Hertuger til Slotskapellet i Tuillerierne, hvor den pavelige Nuntius med sædvanligt Ceremonier overleverede ham den indviede Kaarde, som hans Hellighed havde sendt.
Aalborgs Stifts Adresseavis, 1825-07-18
Jndbyggerne i Buckinghamshire i Engelland have ved en Slægtning af Canning ladet den franske Konge overbringe en Lykønsknings-Adresse, fordi han i sin Udlændigheds Tid boede paa Slottet Hartvell i dette Schire.
Aalborgs Stifts Adresseavis, 1825-07-18
Hertugen af Northumberland kom den 30te Juni til Bologne, hvor 2 Dampskibe laae færdige til at indtage ham og hans Følge.
Aalborgs Stifts Adresseavis, 1825-07-18
Mad. Catalani har igjen efter 8 Aars Forløb i et velgjørende Øiemed ladet sig høre i Paris. Billetterne reves bort.
Aalborgs Stifts Adresseavis, 1825-07-18
Efter den ny columbiske Toldforordning ere 19 Havne bestemte til Ind- og Udførselshavne. Den Lov, som paabød at fremmede skulde consignere deres Vare til columbiske Kjøbmænd, er ophævet; Udlændinge kunne derfor aabne Magaziner i Columbien, sælge Vare en gros og en detail og drive hvilkensomhelst Næringsgreen, men maae da ogsaa lige med Columbierne betale alle directe og indirecte Afgifter.
Aalborgs Stifts Adresseavis, 1825-07-18
Hr. Lavalette som er bleven benaadet og ansat ved de kongelige Huustropper, fandt ved sin Ankomst sin Befrierinde i en privat Daarekiste. Manden kan hun slet ikke taaleat see. P Etoile giver Protestantismen Skyld for, at Tydskerne ikke saa godt vil lystre som Jtalienerne.
Aalborgs Stifts Adresseavis, 1825-07-18
Blandinger. J Antverpen havde Man ved Duer den 8de om Middagen den Pariser-Cours af 7de. De store Rotschilder vil med det Første holde en Congres enten i London eller Paris, ikke i Familie-Anliggender, men, som Man mener, for at aftale det Fornødne i Henseende til Nedsættelsen af de franske Renter, da den frivillige Ombytning ikke har synderlig Fremgang. Ogsaa hedder det at Østerrig vil gjøre et Laan hos dem, for at kunne nedsætte Renten.
Aalborgs Stifts Adresseavis, 1825-07-18
Den spanske General Caro har mistet sin Post som Commandant i Barcelona og har faaet Ordre at forlade Byen inden 24 Timer. Han begiver sig til Cadix. Aarsagen til hans Bortfjernelse skal være, at han har havt noget Udstaaende med de franske Autoriteter den Dag, da den franske Kronningsfest høitideligholdtes. Da Kongen af Spanien blev gjort opmærksom paa, at han i det Decret, hvorved han udnævnte General Aymerich til Commandant i Cadix, havde kaldet denne General=Lieutenant, skiønt han kun var Marechal di Campo, svarede Kongen som en Mand af Karakteer: Det jeg skrev, skrev jeg.
Aalborgs Stifts Adresseavis, 1825-07-18
De østerrigske Jesuiter have faaet Ordre til, under Straf af Landsforviisning, at erkjende Erkebiskoppen i den Provinds hvori de opholde sig, for deres Overhoved og være ham hørig og lydige.
Aalborgs Stifts Adresseavis, 1825-07-18
Den fra Fualdes Mord berygtede Mad. Manson er i denne Tid død i Versaille.
Aalborgs Stifts Adresseavis, 1825-07-18
General Frimont, som Commandeur i Neapel, troer Man faaer Kommandoen i Lombardiet istedetfor den afdøde Grev Bubna.
Aalborgs Stifts Adresseavis, 1825-07-18
Fædrelandet.
Aalborgs Stifts Adresseavis, 1825-07-18
Kjøbenhavn. Garding, den 2den Juli. Hs. Majestæt Kongen indtraf paa Sin Dige-Jnspectionsreise hertil den 29de f.M., strax efter Middag, behagede at besøge de offentlige Jndretninger, og forsatte efter Middagstallet Reisen til Husum. Borgerskabet gjorde sig Umage for, paa den hjerteligste og tydeligste Maade at bringe Monarken sin Hylding, og var yderst lykkelig ved de utvetydige Beviser, paa den almindelig elskede Landsfaders Naade.
Aalborgs Stifts Adresseavis, 1825-07-18
Husum, den 30te Junii. Jgaar Aftes Kl. 7 indtraf Hs. Majestæt Kongen, under Kanonernes Torden og det forsamlede Folks Jubelraab, hertil, og steeg af paa Slottet hos Hs. Exellence Hr. Geheime-Conferentsraad v. Lewetzow.
Aalborgs Stifts Adresseavis, 1825-07-18
Under 30te April er udstædt en Declaration angaaende Afdragsrettens Ophævelse imellem samtlige danske og nederlandske Stater.
Aalborgs Stifts Adresseavis, 1825-07-18
Agerdyrknings=Selskabet for Kjøbenhavns Amt, der stiftedes 1819, har i en Generalforsamling den 15de December f. A. besluttet at erklære sig for ophævet og afgive sin beholdne Formue, bestaaende af omtrent 4000 Rbd., til det kgl. Landhuusholdnings Selskab, imod at det aarlig anvender Renterne til Bedste for Beboerne af Kjøbenhavns Amt, og isærdeleshed til Understøttelser for nogle af Amtets dristige Bønder.
Aalborgs Stifts Adresseavis, 1825-07-18
Søndagen den 3die Dennes kom Cadet Skibet, efter et Krydstog af 7 Uger i Nordsøen, tilbage til Kjøbenhavns Rhed, hvorfra det efter nogle Dages Tid igjen skulde afgaae til Østersøen.
Aalborgs Stifts Adresseavis, 1825-07-18
En Gaard paa Østergade, der kaldes Vildmanden, som indbringer 5000 Rbd. Sølv aarlig Leie, skal bortsælges ved een eneste Auction den 20de Juli. Hele Kjøbesummen kan blive indestaaende deri, mod Caution for en ubetydelig Deel af samme.
Aalborgs Stifts Adresseavis, 1825-07-18
Helsingøer, den 2den Juli. Den 28de forrige Maaned blev en glædelig Dag for Færgemændene Hans Frederiksen og Hans Jørgen Hansen, af hvilke den førstnævnte ogsaa er Lieutenant og Adjutant ved Brandkorpset her, da de fik Leilighed til at redde et Medmenneske fra at drukne. Tildragelsen var denne: Fornævnte Færgemænd laae med deres Baad ved Skibet. Gevalia af Gefle, ført af Capitain M. G. Tornquist, for at landføre ham for at clarere Øresunds Told. Under deres Ophold ved Skibet kom Briggen Shepherd, ført af Capitain J. Shepherd Nord fra ind i Sundet paa et Par Kabbellængder i Nærheden af Gevalia. Capitain Shepherd, der og vilde landgaae for at clarere Tolden for sit ballastede Skib, udsatte sin Baad, hvori kom 2 Mand, men som Briggen han førte blev under Seil, trak den Fartøiet, der var agter den, under Vandet, saa det fyldtes. Den ene af de i Baaden nedkomne Søemænd var lykkelig nok til at faae fat paa en Tougende fra Briggen, og derved bjerge sig selv, men den anden, Matros Jacob Elder, der kunde svømme noget, holdt sig saa godt han kunde paa Vandet. Frederiksen og Hansen, der bemærkede hans Fare fra Gevalia, gik de fra og optog ham i deres Baad, dog udi en næsten live Tilstand. De bragte ham ombord paa Gevallia, hvor han blev pleiet paa det bedste, og hvor man endog med den ædleste Velvillie gav ham tørre Klæder paa. Da hans Forfatning blev saaledes, at man troede, at han uden Fare kunde landbringes, førte bemeldte Færgemand ham i Land, for at det videre Fornødne med ham af en Læge kunde foretages, da han var meget svag og udmattet. Han blev og derefter indlagt paa Øresunds og Helsingøers Sygehospital, hvorfra han dog, efterat have sanket sig nye Kræfter, udgik den følgende Dag, for igjen at begive sig ombord paa Briggen Shepherd. -
Aalborgs Stifts Adresseavis, 1825-07-18
Græshøsten er her i fuld Gang, men under meget ustadigt Veirligt. Sæden staaer overalt godt og lover en riig Høst. Fedevarer, og deraf især Smør, ere Artikler som imod al Forventning endnu holde sig i høie Priser. Byens Forskjønnelse vedbliver at tiltage. Et smukt Hegn om den nye Kirkegaard er under Opførelse, og til St. Maria Kirke bliver nu over tilkjøbte Grunde, imellem murede Piller, anbragt Leilighed til en ordentlig Jndkjørsel, hvilken hidtil der var savnet.
Aalborgs Stifts Adresseavis, 1825-07-18
Blandinger. For kort siden høitideligholdt Amtschirurg Bierwirth i Flensborg sit 50de Aars Jubilæum som Amtschirurg, Borger og Huuseier sammesteds, saavelsom sit Guldbrylup. Af alle, som for 50 Aar siden eiede Huus eller Gaard i Flensborg, er forresten Jngen i Live.
Aalborgs Stifts Adresseavis, 1825-07-18
J Flensborg udredes et Skib, som skal fare paa Brasilien. Det skal føres af Capitain Detlevsen, Søn af en af Hovedhederne.
Aalborgs Stifts Adresseavis, 1825-07-18
J Altona har een for Musikens Fremme varmt besjelet Mand, Dr. Mutzenbiecher, ladet opføre og indrette en egen Bygning, die Tonhalle kaldet, hvor der gives Vinterconcerter af Musikyndere, der danne et talrigt, sluttet Selskab.
Aalborgs Stifts Adresseavis, 1825-07-18
Det i den Viborger Samler først indførte Spørgsmaal: hvor høit Man maatte være oppe i Luften, for om Natten Kl. 12 at kunne see Solen, besvares i Kjøbenhavns Skilderie saaledes, at Man maatte stige omtrent 13 1/4 Miil lodret op i Luften, naar Solen laae under den nordlige Horizont. Derimod bliver bemeldte Høide ved Vinter-Soelhvervstid nærmest 719 Miile.
Aalborgs Stifts Adresseavis, 1825-07-18
Døde. Major J. Schiøtt, 54 Aar, Frue J. D. Voss, fødZiemer, 77 Aar; Frue A. v. Haffer, fød v. Drechsler, 83 Aar; Overlærer ved Søeetatens Drengeskoler, A. J. Glerup, 49 Aar; Skibscapitain C. F. Klinck, 65 Aar; J. A. Bech, 28 Aar; R. C. Ancker: Sidse Hjorth; D. C. Bierring, forhen Fuldmægtig ved St. Croix Sukkerraffinaderie, 61 Aar; D. C. Bruun, forhen Kammerjomfrue hos Hs. Kgl. Høihed Hertuginde Lovise Angusia; Mad. C. P. Bruun, 75 Aar; Høker J. C. Struntze, 44 Aar; Jfr. C. F. Ritter, 19 Aar, Snedkermester G. Hermann, 78 Aar; Mad. C. M. Holmstrøm, fød Lessøe; Kammerfoureer Thuesengs Enke, Marie Anchersen, 73 Aar; Meelhandler og Rugbrødbager Svend Rasmussen, 45 Aar; A. H. Egeberg, 22 Aar; Holger Mølsted; Mad. C. M. Estrup, fød Egtved, 74 Aar; Alle i Kjøbenhavn. - Frue A. D. Kofod, fød Trolle, paa Viemose. - Mad. H. C. Neltrhropp, fød Kofod i Nymølle. - Mad. S. S. Smith, fød Harboe, i Smidstrup, - Told- og Consumtionsbetjent C. F. Hagen, 47 Aar, i Corsøer. - Mad. L. C. A. Petersen, fød Helgesen, 20 Aar, i Hvidere Skole. - Chr. Sørensen, 68 Aar, i Vester Egede. Mad. A. C. Schmidt, fød Braag, 31 Aar, i Dannemare Præstegaard. - Major J. D. v. Grappe, 77 Aar, og Kone A. S. Grappe, fød Møller, 84 Aar, i Nyborg. - Mad. B. Nyborg, fød Pedersen, 84 Aar; Mad. C. M. Knutzen, fød Fischer, 65 Aar, i Odense. - Mad. A. Buchvald, fød Haslund, 26 Aar, paa Kjersgaard. - Justitsraad J. M. Hee, tilforn Jnformator hos Hans Majestæt Kongen, 83 Aar; Bøssemager C. Schaarup, 28 Aar, i Aarhuus. - Bager Ove Caspersen, 61 Aar; Mad. K. Ver dich, fød Wegner, 76 Aar; Mad. A. K. Thygesen, fød Christensen, 39 Aar; Alle i Randers. - Jacob Sørensen, 69 Aar, i Hobroe. - Mad. A. M. Bay, fød Hoff, 56 Aar, i Viborg. - Dorthea M. Pedersen, 25 Aar, i Husum. - Franzisca Beeck, i Elmsborn. - Enkepastorinde A. M. Greif, fød Jurgens, 84 Aar, i Gundelsbye. - Skovrider W. C. Schluter, 52 Aar, paa Kummerfeldt. - Justitsraad H. W. Lawitz, 78 Aar, Philipp Petersen, Chef for Hoved=Stempel=Contoiret ved det kgl. Lotto, 77 Aar; A. Bahrs, 67 Aar; Gartner J. J. Bissen, Alle i Altona.
Aalborgs Stifts Adresseavis, 1825-07-18
Skibe, ind- og udclarerede ved Aalborg Toldkammer.
Aalborgs Stifts Adresseavis, 1825-07-18
Den 16de Juli. Jndclarerede, J. E. Soderstrøm fra Carlshavn med Tøndestaver. H. Sørensen fra Kjøbenhavn med Salt og Stykgods. J. Smith fra Horsens med Brænde, Hvedemeel og Boghvedegryn. J. Olsen fra Østerriisøer med Trælast. - Udclarerede, N. Nissen til Kjøbenhavn med saltede Sild, Byg og Uld m.m. L. Fischer til dito med Rug. N. Svarre til dito med Rug og Flyttegods. J. Jensen til Gothenborg med saltede Sild, Uld og Skind. M. Jversen til Østersøen med saltede Sild.
Aalborgs Stifts Adresseavis, 1825-07-18
Bekiendtgjørelser. J Continuation af det Avertissement Hr. Urtekræmmer P. Chr. Deichmann i Kjøbenhavn, under 1ste Dennes, har ladet indrykke i begge Aalborgs Stiftsaviser, der herved gjentages saalydende: "At der ved Kongelig allernaadigst Resolution af 11te Mai Pd. A. er tilstaaet Undertegnede udelukkende Privilegium (meddeelt i Udtog i Handelstidenden for d. A. No. 43) til i et Antal af Aar at blande og tilberede Farvevare, "samt udsælge samme med Forskrivter for Anvendelsen, bekjendtgjøres herved; saavelsom at bemeldte Farvevare, for"Aalborg og Omegn, alene faaes hos Herr Thomas v. Spreckelsen. maae Undertegnede tillade sig at offentliggjøre: at saasom Manhar bragt i Erfaring at adskillige Handlende her i Byen, uanseet det Vedkommende allernaadigst meddeelte Monopol, behager at udsælge Farvevare paa lignende Maade som den forbemeldte Herr Deichmann har Eneret til, saa maae jeg tillige advare imod, at slig Jndgreb eller Forkrænkelse fremdeles finder Sted, thi, i modsat Fald, er jeg bemyndiget og nødsaget til at søge Vedkommendes Privilegium, imod enhver Overtræder, haandthævet paa Lovens Vei. Aalborg, den 18de Juli 1825. Th. v. Spreckelsen.
Aalborgs Stifts Adresseavis, 1825-07-18
Den af Hs. Højærværdighed Hr. Dr. Theol. Claudi ved Oldingen Hr. Justitsraad Andkjers Grav holdte skjønne Tale, ønsker flere af den Afdødes mange Venner udgiven i Trykken.
Aalborgs Stifts Adresseavis, 1825-07-18
Nylig hjemkomne gode tørre Kirsebær, hvidt Havanna Sukker, Citroner, fint Riismeel, faaes til billig Priis hos N. Schibbye.
Aalborgs Stifts Adresseavis, 1825-07-18
Skuespil. Onsdagen den 20de Juli opføres paa det dramatiske Selskabs Theater: Abællino, den store Bandit, Skuespil i 5 Acter af Zschocke. Becker. Omtrent 120 Tdr. Rug, 390 Tdr. Byg og 60 Tdr. Havre, deels indkommen af de Bispestolen tillagte Tiender, og deels fra Nye Vraae, kan underhaanden erholdes tilkjøbs, hvorom accorderes med Wesenberg.
Aalborgs Stifts Adresseavis, 1825-07-18
Proclama. J Følge Proclama som bliver læst ved vedkommende Under og Overret, indkaldes herved med 12 Ugers Varsel Alle og Enhver som formene sig at have noget tilgode i Stervboet efter her i Byen afdøde Bye- og Herredsskriver Klein, at anmelde og beviisliggjøre deres Fordringer for Undertegnede inden fornævnte Tids Forløb. Sæbye den 4de Juli 1825. Boeck.
Aalborgs Stifts Adresseavis, 1825-07-18
Credi- og Debitorerne i Stervboet efter afgangne Selveiergaardmand Anders Jensen af Tveden i Karup Sogn, indkaldes herved med 12 Ugers Varsel, de Første for at anmelde og beviisliggjøre deres Fordringer og de Sidste for at betale deres Gjeld til undertegnede Skifteforvalter. Sæbye den 30te Juni 1825. Boeck.
Aalborgs Stifts Adresseavis, 1825-07-18
Ved Proclama, som læses ved Landsoverretten i Viborg, og Horns Herreds Ret, ere De, som maatte have noget at fordre i afdøde Skipper Peter Høyers og efterlevende Enkes, af Løgten i Flade Sogn, deres Fælledsboe, indkaldte med 12 Ugers Varsel, til, forinden saadan Tids Forløb, at anmelde og beviisliggjøre deres Fordringer for undertegnede Skifteforvalter. Frederikshavn den 30te Juni 1825. Hvass.
Aalborgs Stifts Adresseavis, 1825-07-18
Auctioner. Efter Vedkommendes Begjering bliver den Aalborg Cathedralskole tilhørende Konge- og Kirkekorntiende samt Qvægtienderne af Vesterhassing Sogn for indeværende Aar, ved Auction, som holdes her paa Contoiret den 1ste August førstkommende om Eftermiddagen Kl. 2, opraabt til Bortforpagtning paa et Aar, efter de Conditioner som paa Auctionsstedet bekjendtgjøres. N. Sundbye den 15de Juli 1825. Spies.
Aalborgs Stifts Adresseavis, 1825-07-18
Onsdagen den 3die August førstkommende om Formiddagen Kl. 10, bliver den Saltum Sognekald tilhørende Korntiende, af Saltum og Hune Sogne, forsaavidt samme ikke ved Tiendeforeningen er overladt Yderne, ved Auction her paa Contoiret. opraabt til Bortforpagtning for indeværende Aar, hvilket herved til Lysthavendes Efterretning bekjendtgjøres. N. Sundbye den 15de Juli 1825. Spies.
Aalborgs Stifts Adresseavis, 1825-07-18
Mandagen den 1ste August førstkommende om Formiddagen Kl. 10, foretages offentlig 5te Auction over Bromølle i Hillerslew Sogn, Thisted Amt, af Hartkorn Mølleskyld 10 Tdr. 5 Skpr. og Jordskyld 2 Tdr. 5 Skpr. 2 Fdk. 2 Alb. med tilliggende Eiendomme og paastaaende Bygninger samt Mølle-Indretning, bestaaende af 2 Par Qverne og Stampeværk med dertil hørende Jnventarium, ved hvilken Auction, der afholdes i Møllen, samme absolut vil blive bortsolgt. Liebhabere indbydes, og tjener denne Bekjendtgjørelse, i Overeensstemmelse med Placaten af 22de April 1817 til Underretning saavel for yngre Prioritetshavere som for andre Jnteresserede; ligesom afgangne Byeskriver Høeghs Børn, de mindreaarige, nemlig: Niels Høegh og Hans Jørgen Christian Høegh, der skal opholde sig i Kjøbenhavn; Skifteretten i Aarhuus for afg. Ane Chathrine Høegh, Boes Vedkommende og de Umyndige Christian Lassen, Winther Høegh og Marie Elisabeth Høeghs Værge, Pastor Brandt i Thisted, behagelig ville møde eller ved andre paa deres Vegne efter lovlig Fuldmagt møde lade, hvis de skulde finde det fornødent med Hensyn til deres Tarv, at overvære Auctionen og Budets Approbation, eller, herforinden desangaaende give deres bestemte Erklæring til Reqvirenterne i Thisted Byes Overformynderie, som i Følge det Kongelige Danske Cancellies Skrivelse af 24de Mai sidst er bemyndiget til at foranstalte den nævnte Vandmølle med Tilliggende endeligen bortsolgt efter de Conditioner som paa Auctionsstedet nærmere kunde erfares. Hillerslev Hundborg Herreders Contoir i Thisted, Faye. den 24de Junii 1825.
Aalborgs Stifts Adresseavis, 1825-07-18
Efter Vedkommendes Begjering bliver det af Muursvend Peder Jensen Lunøe hidtil eiende og iboende Sted uden for Reberbanens Port her i Byen, bestaaende af 9 Fag 1 Lof høit med Qvist paa 2 Fag og en Tilbygning til nordre Side, med tilliggende Have, Grund og Gaardsplads m.v., stillet til offentlig Auction, som afholdes Tirsdagen den 9de August, Tirsdagen den 23de August og Onsdagen den 7de September næstkommende, hver Dags Formiddag Kl. 10, de 2de første Gange paa Aalborg Byetingsstue og sidste Gang i Stedet selv. Auctionsconditionerne kunne 8te Dage for 1ste Auction erfares hos Amanuensis og Prøveprocurator Jensen i Aalborg. Hvilket herved til Lysthavendes og alle Vedkommendes behagelige Efterretning, samt i Overeensstemmelse med Pl. 22de April 1817, bekjendtgjøres. Aalborg den 11te Juli 1825. Schmidt.